27/07/2010 | Administración LocalMunicipal
Santiago de Compostela
Concellarías de Benestar Social e Igualdade. Área de Acción Social
Bases e convocatoria de subvencións para o fomento do movemento asociativo e de defensa da muller, para o ano 2010

ANUNCIO A Xunta de Goberno Local, na sesión ordinaria do 6 de xullo de 2010, adoptou o seguinte acordo: BASES E CONVOCATORIA DE SUBVENCIÓNS PARA O FOMENTO DO MOVEMENTO ASOCIATIVO E DE DEFENSA DA MULLER, PARA O ANO 2010 1. FINALIDADE E OBXECTO. Coa finalidade de contribuír ao finanzamento de actividades do movemento asociativo de mulleres de Compostela, a Concellaría de Igualdade convoca o presente concurso para a concesión de subvencións para a realización de programas e actividades a desenvolver polas asociacións deste municipio, ás que fai referencia a base 4 desta convocatoria. É obxecto da presente convocatoria o fomento de programas e actividades que favorezan o desenvolvemento integral da muller, promovan a súa participación activa en todos os eidos e contribúan a facer efectiva a igualdade entre mulleres e homes. Para a finalidade e obxecto indicada e de conformidade coas competencias atribuídas ao municipio pola Lei 7/1985, do 2 de abril, reguladora das bases do réxime local, e o RD lexislativo 2/2004, do 5 de marzo, polo que se aproba o texto refundido da Lei reguladora das facendas locais e consonte a Lei 38/2003, do 17 de novembro, xeral de subvencións, a Lei 9/2007, do 13 de xuño de subvencións de Galicia e demais normas de aplicación, convócanse subvencións, por un importe de 19.000,00 €, con cargo á aplicación orzamentaria 31301 48901/2010.2. PROGRAMAS E GASTOS SUBVENCIONABLES. A presente convocatoria está dirixida a subvencionar programas e actividades que persigan entre outros os seguintes obxectivos: ■ Sensibilizar e potenciar a igualdade de oportunidades e trato nos diversos ámbitos da sociedade, especialmente na loita contra a violencia de xénero. ■ Sensibilizar e potenciar a necesidade de que homes e mulleres actúen corresponsablemente nas funcións e tarefas familiares e do fogar. ■ Formar e informar ás mulleres do eido rural sobre melloras para o desenvolvemento deste sector produtivo. ■ Promover accións relacionadas coa saúde das mulleres e o seu benestar xeral. ■ Promover a práctica de actividades físicas para acadar unha mellor calidade de vida. ■ Potenciar o asociacionismo feminino e a participación das mulleres en todos os ámbitos. ■ Potenciar as relacións entre as mulleres e a súa participación en actividades de ocio e tempo libre dun xeito lúdico pero mantendo unha parta didáctica. ■ Promocionar o acceso e uso das novas tecnoloxías. Considéranse gastos subvencionables aqueles que de maneira indubitada respondan á natureza dos programas subvencionados (xornadas, seminarios, obradoiros, charlas, publicidade, etc.) e sexan realizados durante o período comprendido entre o 1 de xaneiro e o 15 de novembro de 2010.3. ACTIVIDADES EXCLUÍDAS DE SUBVENCIÓN. As actividades excluídas destas subvencións e que non poderán ser obxecto da mesma son: a) Viaxes de carácter lúdico ou cultural. b) Festas e outras actividades semellantes. c) Aluguer de locais e mantemento destes. d) Compra de bens inventariables. e) Gastos estruturais da entidade beneficiaria.4. ENTIDADES BENEFICIARIAS. Terán a condición de entidades beneficiarias as asociacións de mulleres, secretarías da muller dos sindicatos e vogalías da muller das asociacións de veciños do Concello de Santiago que cumpran os seguintes requisitos: a) Estar inscritas no rexistro municipal de asociacións e, no caso de estalo, ter actualizados tódolos seus datos, polo que calquera cambio xurdido dende a súa inscrición ou última actualización, deberá comunicarse por escrito á Concellaría de Igualdade xunto á solicitude. b) Carecer de fins de lucro. c) Desenvolver principalmente as súas actividades no Concello de Santiago de Compostela. d) Estar ao corrente, no seu caso, nas xustificacións doutras subvencións concedidas polo Concello de Santiago. e) Estar ao corrente nas obrigas tributarias co Concello, Axencia Tributaria e coa Seguridade Social e non estar incluídas nalgún dos supostos de prohibición ou incompatibilidade previstos no artigo 13 da Lei 38/2003, do 17 de novembro, xeral de subvencións. Non terán a condición de beneficiarias as entidades arriba sinaladas nas que concorran algunha das circunstancias indicadas no apartado 2.º) e 3.º) do artigo 13 da Lei 38/2003, de 17 de novembro, xeral de subvencións, ou apartados 2.º) e 3.º) do artigo 10 da Lei 9/2007, de 13 de xuño, de subvencións de Galicia.5. OBRIGAS DAS ENTIDADES BENEFICIARIAS. Son obrigas das entidades beneficiarias da presente subvención: a) Cumprir os obxectivos e realizar as actividades e programas que fundamentaron a concesión da subvención. b) Xustificar diante da Concellaría de Igualdade a realización das actividades e programas, así como o cumprimento dos requisitos, condicións e finalidade que determinaron a concesión da subvención. c) Aportar canta información sexa requirida polo Departamento de Igualdade e polo órgano concedente. d) Someterse ás actuacións de comprobación que sinale o Departamento de Igualdade e o órgano concedente. e) Comunicar á Concellaría de Igualdade tanto a solicitude como a obtención doutras subvencións ou axudas que financien as actividades ou programas obxecto da presente subvención. Esta comunicación deberá facerse no momento en que se teña coñecemento e, en todo caso, con anterioridade á xustificación da aplicación dada aos fondos percibidos. f) Estar ao corrente no cumprimento das súas obrigas tributarias e sociais. g) Difundir e darlle a debida publicidade á colaboración e finanzamento da Concellaría de Igualdade do Concello de Santiago, con claridade en un lugar preferente, nas actividades e programas subvencionados. h) Conservar os documentos xustificativos da aplicación dos fondos recibidos, incluso os documentos electrónicos, en tanto poidan ser obxecto das actuacións de comprobación e control. i) Proceder o reintegro dos fondos recibidos nos supostos contemplados na base 12 desta convocatoria.6. SOLICITUDES E DOCUMENTACIÓN. As solicitudes de subvención dirixiranse ao alcalde-presidente do Concello de Santiago de Compostela, e presentaranse no Rexistro Xeral do Concello ou nos Rexistros Auxiliares dos Centros Socioculturais do Ensache e As Fontiñas ou, en calquera dos lugares indicados no apartado 4), do artigo 38, da Lei 30/1992, do 26 de novembro, de réxime xurídico das administracións públicas e do procedemento administrativo común, e deberán recoller: a) Indicación do programa ou actividades para o que se solicita a subvención. Cando se solicite a subvención para máis dunha actividade ou programa, deberase indicar a orde de prelación para o seu outorgamento, quedando facultada a Concellaría de Igualdade para propoñer ao órgano concedente as actividades e programas que mellor cumpran o obxecto e a finalidade da presente subvención, no caso de non poder financiar a totalidade de actividades e programas solicitados. b) Contía da subvención solicitada e porcentaxe que representa o importe da subvención en relación co custo total da actividade ou programa. c) Identificación da entidade solicitante e da/o súa/seu representante, así como do medio preferente e o enderezo para os efectos de notificacións. d) Lugar e data. e) Sinatura da/o representante da asociación ou entidade solicitante. Á solicitude deberá achegarse a seguinte documentación: a) Orzamento de ingresos e gastos das actividades ou programas obxecto de subvención. b) Memoria explicativa das actividades, con indicación da data e lugar de realización, responsables do desenvolvemento da actividade, obxectivo e fins concretos aos que se destinarán os fondos e o número de persoas beneficiarias, directa ou indirectamente pola actividade ou programa. Calquera modificación destas circunstancias debe ser autorizada pola Concellaría de Igualdade. c) Certificación emitida pola asociación ou entidade solicitante na que se acredite a identidade das persoas que ostenten cargos, con indicación do cargo que desempeñan e enderezo social da beneficiaria. d) Estatutos polos que se rexe a entidade. e) Fotocopia, debidamente compulsada, do código de identificación fiscal (CIF). f) Certificación emitida por unha entidade financeira dos datos da conta bancaria onde se efectuará o pagamento da subvención concedida. g) Declaración de non incorrer en ningún dos supostos recollidos nos apartados 2.º) e 3.º) do artigo 13 da Lei 38/2003, do 17 de novembro, xeral de subvencións. h) Certificación ou declaración responsable de estar ao corrente no cumprimento das súas obrigas tributarias co Concello, coa Axencia Tributaria e coa Seguridade Social. De conformidade co disposto no apartado f), do artigo 35, da Lei 30/1992, do 26 de novembro, de réxime xurídico das administracións públicas e do procedemento administrativo común, non será preciso aportar a documentación que xa estea en poder do Concello, sempre que non sufrira ningunha modificación, debendo de facer constar expresamente esta circunstancia na solicitude. Deste extremo deberá incorporarse informe do Departamento de Igualdade que acredite ter constancia desa documentación e nos supostos de imposibilidade material de obter o documento, o órgano competente poderá requirir á/ao solicitante a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución.7. PRAZO DE PRESENTACIÓN DE SOLICITUDES. As solicitudes presentaranse, no prazo de 15 días hábiles, contados a partir do día seguinte á publicación da convocatoria no Boletín Oficial da Provincia.8. SUBSANACIÓN E MELLORA DAS SOLICITUDES. As solicitudes que incumpran os requisitos establecidos nestas bases ou a documentación presentada fose incompleta, non se admitirán a trámite, sen prexuízo do establecido no artigo 71 da dita Lei 30/1992, do 26 de novembro, modificada pola Lei 4/1999, do 13 de xaneiro, para a subsanación e mellora da solicitude, polo que se requirirá á entidade solicitante para que no prazo improrrogable de dez días subsane a deficiencia ou presente os documentos requiridos, indicándolle, que de non facelo, entenderase que desiste da súa solicitude e se procederá ao seu arquivo, previa resolución que deberá ser ditada nos termos previstos no artigo 42 da Lei 30/1992.9. CRITERIOS OBXECTIVOS DE CONCESIÓN DA SUBVENCIÓN. A concesión da subvención suxeitarase en todo caso aos seguintes criterios: a) Colaboración co concello no desenvolvemento da súa actividade dirixida á muller, ata 3 puntos. b) Carácter periódico e permanente das actividades obxecto da subvención, ata 3 puntos. c) Ámbito de aplicación do programa e o colectivo da poboación ao que vai dirixido, directa ou indirectamente, con indicación do perfil e número de mulleres beneficiarias, ata 1,5 puntos. d) O caracter innovador e non habitual da actividade a subvencionar, ata 2,5 puntos.10. INSTRUCIÓN DO PROCEDEMENTO E CONCESIÓN DAS SUBVENCIÓNS. As subvencións obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte os criterios de concesión establecidos nestas bases e adxudicando, co límite fixado na base 11 desta convocatoria, dentro do crédito dispoñible, aquelas que obteñan a maior valoración en aplicación dos ditos criterios. A concesión de subvencións corresponderá a unha Comisión Avaliadora, nomeada para tal efecto pola concelleira delegada de Igualdade, entre o persoal do Departamento de Igualdade, e da que formará parte o secretario xeral do Goberno municipal ou funcionario/a no que delegue. O/a secretario/a redactará a correspondente acta de cada sesión da comisión. O Departamento de Igualdade será o órgano competente para a instrución do procedemento, que deberá verificar o cumprimento das condicións impostas nestas bases para adquirir a condición de beneficiaria, poderá pedir cantos informes estime necesarios para resolver e avaliará as solicitudes de subvencións, poñendo de manifesto os criterios utilizados consonte os contidos nestas bases, e fará constar que da información que obra no seu poder se desprende que as entidades beneficiarias cumpren os requisitos necesarios para acceder ás subvencións. Rematada a instrución do procedemento, o expediente remitiráselle á Comisión Avaliadora emitirá o seu informe no que se concretará o resultado da avaliación efectuada, ao abeiro dos criterios fixados na base 9 desta convocatoria. O órgano instrutor realizará de oficio cantas actuacións estime necesarias para a determinación, coñecemento e comprobación dos datos en virtude dos cales se deba formular a proposta de resolución e, á vista do expediente e do informe da antedita comisión formulará a proposta de resolución, á que se refire o artigo 24 da LXS, que incluirá a relación das entidades solicitantes, a data de presentación das solicitudes, o/s programa/s ou actividade/s para o/s que se solicita a subvención, a puntuación obtida e o sentido da resolución: concesión ou denegación e, nos casos de concesión, o importe da subvención que se concede. No caso de denegación, farase constar algún dos seguintes motivos: 1. Solicitude presentada fóra de prazo.2. Non aporta a documentación requirida.3. Non se encontra inscrita no Rexistro Municipal de Asociacións.4. Non desenvolve a súa actividade no Concello de Santiago.5. As actividades programadas quedan excluídas do obxecto destas subvencións. A Xunta de Goberno Local ditará resolución motivada segundo o disposto nestas bases e consonte a proposta de resolución. O seu acordo porá fin á vía administrativa e notificaráselle ás entidades solicitantes na forma prevista no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común. O prazo máximo para a resolución e a notificación non poderá exceder de 2 meses dende a publicación da convocatoria, transcorrido o mesmo sen terse notificado a resolución expresa, as persoas interesadas poderán entender desestimada por silencio administrativo a súa solicitude. A concesión en firme das subvencións xerará un dereito a favor da entidade beneficiaria e correlativo compromiso de gasto para o Concello, que só será esixible cando se acredite o cumprimento das finalidades que motivaron a súa concesión.11. CONTÍA. Poderá subvencionarse o cen por cen do orzamento presentado, non podendo superar, en todo caso, a contía máxima da subvención que é de 2.000,00 €. En todo caso a concesión de subvencións estará suxeita á existencia do crédito orzamentario correspondente.12. COMPATIBILIDADE. Estas subvencións serán compatibles con calqueira outras subvencións ou axudas procedentes de calquer outra administración ou de entes públicos nacionais, da Unión Europea ou de organismos internacionais. A beneficiaria deberá comunicar ao Concello de Santiago a solicitude e obtención doutras subvencións ou axudas que financien a actividade subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos. En calquera caso, o importe total da subvención ou subvencións non poderá superar o custo total do programa, proxecto ou actividade subvencionada; caso no que se procederá na forma prevista no artigo 34 do RD 887/2006, de 21 de xuño, polo que se aprobou o Regulamento da Lei xeral de subvencións.13. XUSTIFICACIÓN E PAGAMENTO DA SUBVENCIÓN. O prazo para a xustificación da subvención rematará o 15 de novembro de 2010, e as entidades beneficiarias deberán presentar debidamente cumprimentado o anexo 1, que se recolle nestas bases coa documentación que de seguido se detalla no Rexistro Xeral do Concello, nos Rexistros Auxiliares dos Centros Socioculturais do Ensache e As Fontiñas ou, en calquera dos lugares indicados no apartado 4), do artigo 38, da Lei 30/1992, do 26 de novembro, de réxime xurídico das administracións públicas e do procedemento administrativo común, que revestirá a forma de rendición da conta xustificativa: a) Memoria que acredite ter cumprida a finalidade da subvención mediante a realización das actividades e o grao de cumprimento de obxectivos. b) Facturas orixinais ou copias compulsadas das mesmas polo importe total dos gastos realizados na totalidade do proxecto, emitidas dentro do ano da convocatoria (ano 2010). En caso de que non se xustifique cumpridamente o total do proxecto, a cantidade concedida reducirase na contía suficiente para cumprir os límites sinalados nestas bases. c) Certificación ou declaración responsable de estar ao corrente no cumprimento das súas obrigas tributarias co Concello, coa Axencia Tributaria e coa Seguridade Social (este requisito débese acreditar necesariamente para poder realizar o pagamento da subvención) Considérase gasto realizado o efectivamente pagado antes do remate do período de xustificación. Cumpridas as esixencias de documentación citadas e, con proposta do órgano xestor, remitiráselle o expediente á Intervención Xeral Municipal para que emita o preceptivo informe de fiscalización. Se este é favorable, a Xunta de Goberno Local resolverá a aprobación do recoñecemento da obriga a favor da entidade beneficiaria e tramitarase a correspondente orde de pagamento da subvención. En caso de discrepancia co informe da Intervención procederase de acordo co establecido nos artigos 215 e 216 do TRFL. O pagamento das subvencións materializarase mediante ingreso na conta da entidade financeira sinalada entidade beneficiaria na documentación que achegue, ou, de ser o caso, mediante talón nominativo ao seu favor.14. REVOGACIÓN E REINTEGRO DAS SUBVENCIÓNS. A revogación da subvención producirase nos seguintes casos: a) Non ter aplicado a subvención á finalidade para a que se concedeu. b) Incumprimento da obriga de xustificala. c) Non cumprir as condicións requiridas. d) O incumprimento de calquera das obrigas que se indican nestas bases. O seu reintegro procederá de ter recibido subvencións doutras procedencias por unha contía total superior ao custo do programa ou actividade subvencionada ou que, xunto coa percibida desta administración, exceda dese custo. Neste caso, procederase na forma prevista no artigo 34 do RD 887/2006, de 21 de xuño, polo que se aprobou o Regulamento da Lei Xeral de Subvencións. A revogación da subvención farase por acordo da Xunta de Goberno Local, logo da proposta da Concellaría de Igualdade.15. SEGUIMENTO, CONTROL E INSPECCIÓN. O Concello de Santiago, polos medios que estime oportunos e conforme á lexislación vixente en materia de subvencións, comprobará a realización das actividades e o cumprimento dos requisitos e condicións baixo os cales se concedeu a axuda.16. RÉXIME DE RECURSOS. Contra os actos ditados en aplicación das presentes bases, os interesados poderán interpoñer os recursos previstos no titulo VII da Lei 30/1992, de 26 de novembro, de réxime xurídico das administracións públicas e do procedemento administrativo común, ou calquera outro adecuado a dereito.17. NORMA FINAL. En todo o non previsto nas presentes bases, será de aplicación as normas básicas da Lei 38/2003, do 17 de novembro, xeral de subvencións e o seu regulamento de desenvolvemento aprobado polo RD 887/2006, do 21 de xuño; a lexislación básica do Estado de réxime local; a Lei 9/2007, do 13 de xuño de subvencións de Galicia; as bases de execución do orzamento do Concello de Santiago para o ano 2010; as restantes normas de dereito administrativo que sexan de aplicación e, no seu defecto, as normas de dereito privado. Santiago de Compostela, 13 de xullo de 2010. O alcalde Xosé A. Sánchez Bugallo ANEXO I XUSTIFICACIÓN DE SUBVENCIÓNS D./dona, como representante legal de: Entidade beneficiaria: CIF/NIF CERTIFICO: 1.º.–Que o programa para o que se concedeu a subvención, e que a continuación se detalla, foi realizado na súa totalidade.2.º.–Que os gastos xerados na actividade concreta do programa/s subvencionados son os seguintes: Que se achegan as facturas ou documentos substitutivos correspondentes a estos gastos, así como a xustificación do seu pago.3.º.–Que as subvencións solicitadas ou concedidas por outras Entidades para a realización da actividade subvencionada ascenden a un total de €, co seguinte detalle:  Que non solicitou nin percibiu ningunha outra subvención para a mesma finalidade.4.º.–Que os ingresos xerados pola realización da actividade subvencionada ascenden a un total de €, co seguinte detalle: 5.º.–Que os restantes gastos xerados pola actividade subvencionada foron financiados con cargo a 6.º.–Que da liquidación de ingresos e gastos derívase que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos devengados, sendo destinadas todas as aportacións á actividade subvencionada Santiago de Compostela,. de. de 2010. Sinatura